钦定古今图书集成/理学汇编/经籍典/第149卷 > 隋王通中说 > 《周公篇》
## 钦定古今图书集成/理学汇编/经籍典/第149卷 > 隋王通中说 > 《周公篇》

程元曰：“敢问《豳风》何也？”子曰：“变风也。”元曰：“周公之际
亦有变风乎？”子曰：“君臣相诮，其能正乎？成王终疑，则
风遂变矣。非周公至诚，孰能卒之哉？”元曰：“豳居变风
之末，何也？”子曰：“夷王已下，变风不复正矣。夫子盖伤
之者也，故终之以《豳风》。言变之可正也，唯周公能之，
故系之以《正》。歌《豳》曰周之本也。呜呼！非周公孰知其”
艰哉？变而克正，危而克扶，始终不失于本，其惟周公
乎。系之豳，远矣哉！